ไอเอ็นจีฯบี้ตัวแทนหาลูกค้าใหม่1คนต่อสัปดาห์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ไอเอ็นจีดันตัวแทน 5,500 คน หาลูกค้ารายใหม่เพิ่มให้ได้ 1 คนต่อ 1 สัปดาห์ จากปัจจุบัน 1.75 คนต่อเดือน
นายฮานส์ ฟิซเซอร์ ประธานเจ้าหน้าที่สายงานบริหารตัวแทน บริษัท ไอเอ็นจีประกันชีวิต เปิดเผยว่า เพื่อผลักดันให้ตัวแทนเก่า 5,500 คน มียอดขายสูงขึ้น ทางบริษัทได้เปิดสถาบันโอว่าเพื่อฝึกสอนทางทฤษฎีและปฏิบัติในการหาลูกค้ารายใหม่ให้ได้ 1 คนต่อสัปดาห์ จากปัจจุบันที่ตัวแทน 1 คน สามารถหาลูกค้ารายใหม่ได้ 1.75 คนต่อเดือน
ทั้งนี้ สถาบันโอว่า ได้เปิดมาได้ 3 สัปดาห์แล้ว มีตัวแทนเข้าร่วมฝึกอบรม 200 คน พบว่าอัตราการเพิ่มผลผลิตเพิ่มขึ้นอย่างต่อเนื่อง โดยสัปดาห์แรกมีสัดส่วนของตัวแทนที่ทำได้ตามเป้าหมาย 20% สัปดาห์ที่สองเพิ่มขึ้นเป็น 35% และสัปดาห์ที่สามเพิ่มขึ้นเป็น 50% โดยตัวแทนจะต้องใช้เวลาในการฝึกอบรมทั้งสิ้น 10 สัปดาห์ คาดว่าสัปดาห์ที่ 7 อัตราการผลิตเบี้ยใหม่จะเพิ่มเป็น 6070%
“ตัวแทนจะต้องมีการนัดพบลูกค้าเป้าหมาย 14 คนต่อ 1 สัปดาห์ ซึ่งจะสอนเทคนิคการรับฟังความต้องการของลูกค้า วิเคราะห์ให้ตรงกับสิ่งที่ลูกค้าต้องการ เพื่อจะได้เสนอแบบประกันที่ถูกใจลูกค้า” นายฟิซเซอร์ กล่าว
นายฟิซเซอร์ กล่าวว่า ปี 2552 ที่ผ่านมาจำนวนตัวแทนที่มีผลงาน 1 คนต่อเดือน มีสัดส่วนเพียง 17.5% เนื่องจากตัวแทน 80% ทำงานขายประกันชีวิตเป็นอาชีพเสริม ไม่มีเวลามากในการทุ่มเทให้กับการขายประกันอย่างเต็มที่ ขณะที่มีเพียง 20% เท่านั้นที่ขายประกันชีวิตเป็นอาชีพหลัก ซึ่งบริษัทพยายามหากลยุทธ์ในการให้ตัวแทนมีรายได้จากการขายประกันให้ได้มากพอที่จะเลิกอาชีพอื่นแล้วมาขายประกันชีวิตเพียงอย่างเดียว จึงได้มีหลักสูตรต่างๆ ออกมาอย่างต่อเนื่อง ทั้งที่ทำภายในบริษัทและร่วมกับทางจุฬาลงกรณ์มหาวิทยาลัย